
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky II. ÚS 114/2017-31 Ústavný súd Slovenskej republiky na neverejnom zasadnutí 12. apríla 2017 v senáte zloženom z predsedu Ladislava Orosza (sudca spravodajca), zo sudkyne Ľudmily Gajdošíkovej a sudcu Lajosa Mészárosa, v konaní o sťažnosti obchodnej spoločnosti POHOTOVOSŤ, s. r. o., Pribinova 25, Bratislava, zastúpenej Advokátskou kanceláriou Fridrich Paľko, s. r. o., Grösslingová 4, Bratislava, v mene ktorej koná konateľ a advokát doc. JUDr. Branislav Fridrich, PhD., vo veci namietaného porušenia jej základných práv podľa čl. 20 ods. 1 a čl. 46 ods. 1 Ústavy Slovenskej republiky, práva podľa čl. 6 ods. 1 Dohovoru o ochrane ľudských práv a základných slobôd, práva podľa čl. 1 Dodatkového protokolu k Dohovoru o ochrane ľudských práv a základných slobôd, ako aj namietaného porušenia čl. 12 ods. 2 Ústavy Slovenskej republiky a čl. 14 Dohovoru o ochrane ľudských práv a základných slobôd, a zároveň namietaného porušenia čl. 47 Charty základných práv Európskej únie uznesením Okresného súdu Partizánske sp. zn. 6 Er 214/2015 z 29. júna 2015 v spojení s uznesením Krajského súdu v Trenčíne sp. zn. 4 CoE 28/2016 z 22. januára 2016, ako aj postupom, ktorý predchádzal ich vydaniu, takto rozhodol: Konanie o sťažnosti obchodnej spoločnosti POHOTOVOSŤ, s. r. o., vedené pod sp. zn. II. ÚS 114/2017 z a s t a v u j e .
Odôvodnenie: 1. Ústavný súd Slovenskej republiky (ďalej len „ústavný súd“) uznesením č. k. II. ÚS 114/2017-23 z 9. februára 2017 (ďalej aj „uznesenie“) uložil obchodnej spoločnosti POHOTOVOSŤ, s. r. o, (ďalej len „sťažovateľka“) povinnosť zaplatiť súdny poplatok vo výške 30 € do 7 dní odo dňa doručenia uznesenia na účet Kancelárie Ústavného súdu Slovenskej republiky. 2. Podľa § 35 ods. 4 zákona o ústavnom súde ak navrhovateľ súdny poplatok v lehote určenej ústavným súdom nezaplatí, ústavný súd uznesením konanie zastaví. Proti uzneseniu o zastavení konania pre nezaplatenie súdneho poplatku nemožno podať opravný prostriedok; to neplatí, ak rozhodnutím orgánu medzinárodnej organizácie zriadeného na uplatňovanie medzinárodnej zmluvy, ktorou je Slovenská republika viazaná, vznikne Slovenskej republike povinnosť v konaní pred Ústavným súdom znovu preskúmať už prijaté rozhodnutie
ústavného
pre nezaplatenie
súdu.

podľa odseku 2, zaniká. 3. Keďže sťažovateľka v lehote uloženej ústavným súdom na splnenie povinnosti uhradiť súdny poplatok za podanú sťažnosť tento poplatok neuhradila, ústavný súd v zmysle § 35 ods. 4 zákona o ústavnom súde konanie o sťažnosti sťažovateľky vedené pod sp. zn. II. ÚS 114/2017 zastavil. P o u č e n i e : Proti tomuto uzneseniu nemožno podať opravný prostriedok. V Košiciach 12. apríla 2017

